**Назив теме: Упутства за помоћ ученицима у планирању учења код**

**куће**

**Аутор: Биљана Дробњак, Шабачка гимназија, стручни сарадник - педагог**

|  |  |
| --- | --- |
| **Исходи, компетенција за циљну групу који се остварују током примене изабране теме:** | * Оснаживање компетенција стручних сарадника за пружање помоћи ученицима у планирању учења коришћењем онлајн ресурса (различитих платформи, презентација, видео лекција ...); * Развијање и самопроцена сопствених капацитета и капацитета родитеља и ученика за планирање онлајн учења; * Идентификација фактора који утичу на планирање учења у породичним околностима; * Примена новина у планирању сопственог рада током реализације наставе на даљину; * Оснаживањем ученика на пољу планирања праћења наставе и организације рада од куће у значајној мери допринеће се развоју компетенције ученика за целоживотно учење. |
| **Циљна група:** | - Ученици   * Родитељи |
| **Начин приказа теме:** | - ПП презентација на блогу и школском сајту;   * Сценарио за радионицу; * Е новине о овој теми ( нпр на: http://anyflip.com/ ) |
| **Начин укључивања ученика, родитеља и наставника у реализацију теме:** | После реализације и завршетка школске године, сва одељења имају своје групе (email, viber … ). Линк са материјалима може бити прослеђен свим ученицима у школи. |
| **Планирани начини праћења и вредновања примене изабране теме:** | Компарација добијених одоговора два упитника, једног упитника за реализаторе и за учеснике (ученике и родитеље) о процени ефикасности, примени стечених знања и остварености исхода. |

**Опис активности:**

О овој теми треба направити Е - часопис и различите презентације (штампане и електронске) као и сценарио за рад са ученицима (за реализацију у дигиталном окружењу, нпр. коришћењем Zoom платформе). Предлог може бити и израда презентација и краћих обука за наставнике, који своја сазнања и материјале могу касније користити у раду са ученицима или родитељима (нпр. као одељењске старешине).

У сарадњи са ученицима могу се израдити и краћи видео клипови о учењу, ресурсима које користе, потешкоћама које се евентуално могу појавити, њиховим предлозима за унапређивање наведених компетенција. У ситуацијама реализације ових активности у учионицама може се направити и обука за вршњачке едукаторе који ће радити са млађим ученицима од себе и говорити им како да уче.

Пре саме реализације ове теме може да се користи упитник о томе како ученици уче (за родитеље и ученике који ће бити учесници) како бисмо у складу са добијеним одговорима посебну пажњу посветили одређеним садржајима тј. активностима које ће ученицима олакшати процес учења.

Поступак израде Е - часописа захтева елементарна дигитална знања тј. три следећа корака:

1. израду Power Point презентације (са текстом у који се могу убацити фотографије);

2. документ се затим сачува у PDF формату и

3. објавњивање на платформи Аnyflip.com (на којој се мора имати налог).

Примерe Е-новина за ову тему ***Научимо да учимо*** можете погледати и искористити у свом раду.

<https://anyflip.com/opri/msdn>

Пример Е-новина за тему ***Насиље, занемаривање и злостављање*** можете погледати и искористити у свом раду.

<https://anyflip.com/opri/fcbf>